ফের তীব্র ভূমিকম্পে কেঁপে উঠল জাপান, জারি সুনামির সতর্কতা

ওয়েব ডেস্ক: ফের তীব্র ভূমিকম্পে কেঁপে উঠল জাপান (Strong Earthquake Japan)। রিখটার স্কেলে কম্পনের মাত্রা ৭.৬। মার্কিন ভূতাত্ত্বিক সংস্থার তথ্য অনুযায়ী, ভূমিকম্পের কেন্দ্রস্থল উত্তর জাপানের মিসাওয়া থেকে ৭৩ কিলোমিটার পূর্ব-উত্তর-পূর্বে, ভূপৃষ্ঠ থেকে ৫৩.১ কিলোমিটার গভীরে। সোমবার রাত ১১টা ১৫ মিনিট নাগাদ (স্থানীয় সময়) এই কম্পন অনুভূত হয় বলে জানিয়েছে জাপান মেটেরোলজিক্যাল এজেন্সি (JMA)। জারি হয়েছে সুনামি সতর্কতা (Tsunami Warning)।

জানা গিয়েছে, সোমবার স্থানীয় সময় রাত ১১টা ১৫মিনিট নাগাদ জোরালো ভূমিকম্পে কেঁপে ওঠে জাপানের উত্তর-পূর্ব উপকূল। হোক্কাইডো, আওমরি ও ইওয়াতে প্রদেশে জারি করা হয় সুনামি সতর্কতা। তিন মিটার পর্যন্ত উঁচু ঢেউ আছড়ে পড়তে পারে বলে সাবধান করেছে JMA। ইতিমধ্যেই উপকূলবর্তী এলাকাগুলি ফাঁকা করতে শুরু করেছে সেদেশের বিপর্যয় মোকাবিলা বাহিনী। ভূমিকম্পের পরই সমুদ্র উত্তাল হতে শুরু করেছে। তবে ভূমিকম্পে এখনও পর্যন্ত কোনও ক্ষয়ক্ষতির খবর মেলেনি। ভূমিকম্পের পর বিশেষ সতর্কতা অবলম্বন করা হচ্ছে সেদেশের পারমাণবিক কেন্দ্রগুলিতে। বিশেষজ্ঞদের মতে, শক্তিশালী এই ভূমিকম্প ১৪ বছর আগের ফুকুশিমার ভয়ানক স্মৃতি ফেরাতে পারে।

আরও পড়ুন: পৃথিবীতে নেমে আসছে রহস্যময় লাল আলো! কী ব্যাখ্যা দিল NASA?

জাপানের প্রধানমন্ত্রী সানায়ে তাকাইচি জানিয়েছেন, মানুষের জীবন ও নিরাপত্তা রক্ষাই সরকারের প্রথম অগ্রাধিকার।কম্পনের পরই উপকূল ছাড়তে মানুষের অনুরোধে টিভি চ্যানেলগুলোতে চলতে থাকে সতর্কতার বার্তা। কোথাও কোথাও পুলিশ মাইকে ঘোষণা করে মানুষকে নিরাপদ জায়গায় যেতে বলেছে। উদ্ধার ও ত্রাণকাজ শুরু হয়েছে দ্রুতগতিতে।

অন্য খবর খবর